
Për disa ndryshime dhe shtesa në vendimin nr.495, datë 18.7.2003 të këshillit të ministrave “Për përcaktimin e kushteve, të personave dhe sasisë së nevojshme të karburantit për përdorim nga anijet 
e peshkimit”, të ndryshuar

Në mbështetje të nenit 100 të Kushtetutës dhe të nenit 19, të ligjit nr.8976, datë 12.12.2002 “Për akcizat” , të ndryshuar, me propozimin e Ministrit të Mjedisit, Pyjeve dhe Administrimit të Ujërave, Këshilli i Ministrave

Vendosi:

1. Në vendimin nr.495, datë 18.7.2003, të Këshillit të Ministrave, të ndryshuar, të bëhen këto ndryshime dhe shtesa:
a) Pika 3 ndryshohet si më poshtë vijon:
“3. Shoqëri furnizuese e gazoilit, për anijet e peshkimit të jetë “Armo” sh.a., Fier. Çmimi i shitjes së gazoilit pa akcizë të jetë 40 lekë/litër.”.
b) Pas pikës 3, shtohen pikat 3/1 e 3/2, me këtë përmbajtje:
“3/1. Efekti financiar prej 181 900 000 (njëqind e tetëdhjetë e një milion e nëntëqind mijë) lekësh, për 6-mujorin e dytë të vitit 2006, për diferencën ndërmjet çmimit të programuar vjetor të “Armo” sh.a., dhe çmimit 40 lekë/litër, t’i paguhet kësaj shoqërie nga fondet e Buxhetit të Shtetit.
3/2 Furnizimi i anijeve të peshkimit të mbështetet në normativat bazë të harxhimit të karburantit, sipas anijeve dhe llojit të peshkimit, në përputhje me tabelën, që i bashkëlidhet këtij vendimi.”.
c) Pika 6 ndryshohet, si më poshtë vijon:
“6. Në bazë të numrit të anijeve të peshkimit dhe të fuqisë së tyre motorike, sasia e gazoilit, për 1 vit, për nevojat e peshkimit sipas porteve, nuk duhet t’i kalojë sasitë e mëposhtme:
i) Durrës			7 200 tonë;
ii) Vlorë			5 600 tonë;
iii) Shëngjin			3 700 tonë;
iv) Sarandë			1 500 tonë.”.
ç) Pika 9 ndryshohet, si më poshtë vijon:
“9. Ngarkohen Ministria e Mjedisit, Pyjeve dhe Administrimit të Ujërave, Ministria e Financave dhe Ministria e Ekonomisë, Tregtisë dhe Energjetikës të nxjerrin udhëzimin e përbashkët për procedurat dhe dokumentacionin e duhur për shpërndarjen e karburantit, nga prodhuesi “Armo” sh.a., te përdoruesi.”.
d) Pika 7 shfuqizohet.
2. Ngarkohet Ministria e Mjedisit, Pyjeve dhe Administrimit të Ujërave për zbatimin e këtij vendimi.
Ky vendim hyn në fuqi pas botimit në Fletoren Zyrtare dhe i shtrin efektet nga data 1 korrik 2006.
KRYEMINISTRI
Sali Berisha 








     TABELA 1

Normativat teknike dhe teknologjike të konsumit të karburantit pëR Anijet e peshkimit

I. Peshkimi fundor – Pellagjik			(Koeficienti Lit/Kg = 0.84)
A- Anije peshkimi 150 hp
- Konsumi orar max. = 165 gr/hp/orë x 150 = 24.7 kg/orë = 29.3 lit/orë
- Konsumi orar/mes. i shfrytëzimit = 29.3 x 0.7 = 20.5 lit/orë

B- Anije peshkimi 300 hp
- Konsumi orar max. = 165 gr/hp/orë x 300 = 49 kg/orë = 58.2 lit/orë
- Konsumi orar/mes. i shfrytëzimit = 58.2 x 0.7 = 40.8 lit/orë

C- Anije peshkimi 400 hp
- Konsumi orar max. = 165 gr/hp/orë x 400 = 66 kg/orë = 78.4 lit/orë
- Konsumi orar/mes. i shfrytëzimit = 78.4 x 0.7 = 54.9 lit/orë

D- Anije peshkimi 600 hp
- Konsumi orar max. = 165 gr/hp/orë x 600 = 99 kg/orë = 117.6 lit/orë
- Konsumi orar/mes. i shfrytëzimit = 117.6 x 0.7 = 82.3 lit/orë

E- Anije peshkimi 1000 hp
- Konsumi orar max. = 165 gr/hp/orë x 1000 = 165 kg/orë = 196 lit/orë
- Konsumi orar/mes. i shfrytëzimit = 196 x 0.7 = 137.2 lit/orë

II. Peshkimi me rrethim

A- Anije peshkimi 80 deri 600 hp
- Konsumi orar max. = 165 gr/hp/orë x 300 = 49 kg/orë = 58.2 lit/orë
- Konsumi orar/mes. i shfrytëzimit = 58.2 x 0.50 = 29.1 lit/orë

III. Peshkimi selektiv

A- Anije peshkimi 80 hp
- Konsumi orar max. = 165 gr/hp/orë x 80 = 14.4 kg/orë = 17 lit/orë
- Konsumi orar/mes. i shfrytëzimit = 17 x 0.7 = 12 lit/orë

B- M/Flluga peshkimi 40 hp
- Konsumi orar max. = 165 gr/hp/orë x 40 = 6.6 kg/orë = 8 lit/orë
- Konsumi orar/mes. i shfrytëzimit = 8 x 0.7 = 5.6 lit/orë

C- M/Lanca peshkimi 20 hp
- Konsumi orar max. = 165 gr/hp/orë x 20 = 3.4 kg/orë = 4 lit/orë
- Konsumi orar/mes. i shfrytëzimit = 4 x 0.7 = 2.8 lit/orë

D- M/Lanca peshkimi 10 hp
- Konsumi orar max. = 165 gr/hp/orë x 10 = 1.7 kg/orë = 2 lit/orë
- Konsumi orar/mes. i shfrytëzimit = 2 x 0.7 = 1.4 lit/orë




Në përllogaritjet e konsumit faktik të karburantit për anije dhe forma të ndryshme peshkimi janë marrë në konsideratë:
1. Gjysmë orë ndezje e motorit në bankinë para nisjes për të arritur parametrat teknikë të punës, si dhe praktikë nisje.
2. Në Durrës e Vlorë, dy orë ecje e lirë deri në zonën e peshkimit dhe dy orë kthim në port.
3. Në Shëngjin dhe Sarandë, një orë ecje e lirë deri në zonën e peshkimit dhe një orë kthim në port.
4. 20% e kohës në peshkim, llogaritet në lëshim veglash peshkimi dhe virim.
5. 10% ecje e lirë, motori në minimum, grisje e karikim trate, kolaudim pajisje peshkimi etj.
6. Rreth 60% e kohë pune efektive, tralim.
7. Janë marrë në konsideratë edhe rastet e kthimit në port pa peshkim, për kohë të keqe, difekte teknike etj.
8. Të gjitha përllogaritjet, kanë si qëllim të përcaktojnë vetëm konsumin orar të karburantit, e për rrjedhojë sasia e karburantit që do të rimbursohet del nga koha e punës faktike në det të anijes, shumëzuar me konsumin e aprovuar në orë të paraqitur më sipër.
Në përfundim përcaktimi i normativës së harxhimit të karburantit për anijet e peshkimit, është bërë në vija të përgjithshme mbi bazën e formulës:




K--- 		Konsumi i karburantit të motorit për një kohë të caktuar
0.70 --- 	Koeficient mesatar i përdorimit të motorit
HP (max) --	Fuqi maksimale e motorit në HP (kuaj fuqi)
S ---		Konsumi specifik i motorit sipas llojeve në gr/hp/orë

			

D---- 		Densiteti i karburantit = 0.84
T-------		Koha në punë e motorit, (e cila mund të zëvendësohet me distancën e përshkruar në milje, pjesëtuar me shpejtësinë në nyje të anijes)

